Han fikk en "2. medalje" ved Verdensutstillingen i Paris (1889) for "Frokost II" (1885). Ved Verdensutstillingen i Antwerpen 1894 deltok han med fire bilder, blant annet "Dugurd" (1889); og fikk en gullmedalje, enten for bildene samlet eller for "Dugurd". "Føderådsfolk" (1888) ble utstilt på Salongen i Paris i 1889 og fikk en sølvmedalje der. "En sjømanns siste ferd" (1896) ble utstilt på Salongen i Paris i 1896 og ble, som nevnt, innkjøpt av den franske stat.